**ΑΣΚΗΣΕΙΣ**

**ΣΤΙΣ ΟΝΟΜΑΤΙΚΕΣ ΚΑΙ ΡΗΜΑΤΙΚΕΣ ΦΡΑΣΕΙΣ**

**1. Στις προτάσεις που ακολουθούν να χωρίσετε τις ονοματικές και τις ρηματικές τους φράσεις. Μπροστά από κάθε ονοματική φράση να βάλετε το γράμμα Δ αν είναι διευρυμένες και το γράμμα Α αν είναι απλές.**

1. Οι τουρίστες απολαμβάνουν τα ελληνικά φαγητά.

2. Το πλούσιο βραδινό φαγητό είναι επικίνδυνο για την υγεία.

3. Πολλοί έφηβοι δεν συνηθίζουν να τρώνε πρωινό.

4. Επιφανείς διαιτολόγοι προτείνουν τη μεσογειακή δίαιτα.

5. Κάθε εκδήλωση της ελληνικής ζωής είναι αδιάσπαστα δεμένη με το ελληνικό τραπέζι.

6. Τα παιδιά αγαπούν τα γλυκίσματα παρά τις αρνητικές υποδείξεις των διαιτολόγων.

7. Οι γονείς που αδιαφορούν για τις διατροφικές συνήθειες των παιδιών τους κρίνονται υπεύθυνοι για τα εμφανιζόμενα προβλήματα στην υγεία τους.

8. Η ανεπαρκής πρόσκτηση των απαιτούμενων ημερήσιων θερμίδων οδηγεί στην απώλεια βάρους ενός ανθρώπου.

9. Τα ταχυφαγεία στο δυτικό κόσμο κερδίζουν όλο και περισσότερο την προτίμηση των νέων.

10. Οι πρωτεΐνες εντοπίζονται σε μεγάλες ποσότητες στα κρέατα.

**2. Να χωρίσετε τις προτάσεις που ακολουθούν στο ονοματικό και το ρηματικό τους μέρος.**

1. Το καλό πρωινό ελέγχει την πείνα όλη μέρα.

2. Η κατανάλωση μεγάλης ποσότητας νερού αποτρέπει την πολυφαγία.

4. Το ύψος του κτιρίου ήταν πολύ εντυπωσιακό.

5. Οι φυσικοί χυμοί είναι προτιμότεροι από τα αναψυκτικά.

6. Το σπιτικό φαγητό κρίνεται απαραίτητο καθημερινά.

7. Το κάπνισμα έχει καταστροφικά αποτελέσματα στην υγεία του ανθρώπου.

8. Η έλλειψη πρωινού από το διαιτολόγιο των περισσοτέρων παιδιών αποτελεί συνηθισμένο φαινόμενο.

9. Τα υψηλά ποσοστά παιδικής παχυσαρκίας στη χώρα μας αποδεικνύουν τη συχνή κατανάλωση ανθυγιεινών και ιδιαίτερα λιπαρών τροφών.

**3. Στις παρακάτω προτάσεις να υπογραμμίσετε το ονοματικό τους μέρος και να κυκλώσετε την κεντρική του λέξη.**

1. Οι οδηγίες αυτές αποσκοπούν στο να παρουσιαστεί ένα διατροφικό πρότυπο.

2. Το 56% των μαθητών τρώει τουλάχιστον μία φορά την ημέρα τσιπς.

3. Οι μικροί αφράτοι μπεζέδες, που τρίβονται αμέσως στο στόμα και λιώνουν, κρατάνε πάνω στην επιφάνειά τους τις μορφές κάποιων προσώπων.

4. Αυτός κάνει για δέκα.

5. Η μέχρι τώρα προσπάθεια δεν απέδωσε καρπούς.

**4. Να υπογραμμίσετε το ονοματικό μέρος που υπάρχει μέσα στο ρηματικό μέρος των παρακάτω προτάσεων.**

1. Η υποδειγματική διατροφή αποτελεί τον τελικό στόχο.

2. Οι επισκέπτες έφερναν πάντα κάποιο πανέμορφο λουλούδι.

3. Οι άνθρωποι δεν εφαρμόζουν πάντα τους κανόνες καλής διατροφής.

4. Το κρασί καταναλώνεται σε μετρημένες ποσότητες από τους ενήλικες.

5. Το καλό πρωινό ελέγχει την πείνα όλη την ημέρα.

6. Η μεσογειακή διατροφή ενισχύει τη σωματική και ψυχική μας ευεξία.

7. Το υγιεινό φαγητό δεν έχει γίνει ακόμη τρόπος ζωής.

8. Πολλοί καταφεύγουν στα διατροφικά συμπληρώματα.

9. Η υπερβολική κατανάλωση αλκοόλ καταστρέφει ζωτικά όργανα του ανθρώπου.

10. Τα λαχανικά αναδεικνύονται πλούσια σε φυτικές ίνες.

**5. Ποιος είναι ο συντακτικός ρόλος των υπογραμμισμένων ονοματικών μερών;**

1. Τα κρέατα περιέχουν θρεπτικά συστατικά.

2. Οι βιταμίνες προσφέρουν πολύτιμα συστατικά στα ερυθρά αιμοσφαίρια του αίματος.

3. Τα κρούσματα της παχυσαρκίας στη χώρα μας είναι πάρα πολλά.

4. Οι έφηβοι συνήθως δεν τρώνε πλήρες πρωινό.

5. Στη μεσογειακή διατροφή δεν προβλέπεται συχνή κατανάλωση γλυκών.

6. Μικρό ποσοστό ανθρώπων νοιάζεται για την τήρηση υγιεινών γευμάτων.

7. Τα λιπαρά φαγητά αποτελούν την κύρια αιτία της παχυσαρκίας.

8. Οι φυτικές ίνες είναι ιδανικές για την καλή λειτουργία του εντέρου.